Diari Oficial de la Generalitat Valenciana


Sumari del DOGV 9848, del 14-05-2024 (2024/3988)

RESOLUCIÓ de 30 d'abril de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diverses línies d'investigació.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3988


Organisme emissor
:   Universitat de València

Tipus de document
:   Resolució

RESOLUCIÓ de 30 d'abril de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diverses línies d'investigació. [2024/3988]  
El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:  
  
  
Convocar l'oferta pública de diferents places d'aquest organisme amb contracte laboral a càrrec de diverses línies d'investigació, segons figura als annexos d'aquesta resolució, d'acord amb les bases següents:  
  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a les línies d'investigació mitjançant el sistema de concurs.  
1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
  
També hi és aplicable la normativa específica universitària recollida en la Llei orgànica del sistema Universitari, la Llei de la ciència i els Estatuts de la Universitat de València, així com en les bases d'aquesta convocatòria.  
1.3. El procés selectiu que es realitze en la convocatòria té lloc mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals de les persones aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir les titulacions acadèmiques que figuren a annexos de la convocatòria que es vulgui a demanar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (URL) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing\_es. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: ncwcvji@xu.re  
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el curriculum vitae en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
  
Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
  
5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d'investigació.  
5.6. Les borses de treball que deriven d'aquests processos selectius romandran vigents mentre dure la línia d'investigació per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex de la convocatòria corresponent.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://go.uv.es/knoH1NF.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment a què disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.  
  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats de la línia d'investigació i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, si és el cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.  
En aquesta sol·licitud s'han de comprometre a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Clàusula d'idioma  
El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.  
  
  
Dècima. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 30 d'abril de 2024.- La rectora, p. d. (DOGV 30.05.2022), el gerent: Juan Vicente Climent Espí.  
  
ANNEX I  
  
Projecte: «Análisis y modelización de tendencias en la Comunidad Valenciana en el contexto del cambio climático. CPI-24-162». Programa Prometeu per a grups d'investigació d'Excel·lència (GVPROMETEO2021-016), convocades per Resolució de 20 de novembre de 2020, de la Conselleria d'Innovació, Universitats, Ciència i Societat Digital (actualment Conselleria d'Educació, Universitats i Ocupació), a càrrec de la línia d'investigació, «Análisis y modelización de tendencias en la Comunidad Valenciana en el contexto del cambio climático».  
  
  
Oferta pública d'un lloc de treball d'investigador/a doctor/a sènior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a sènior.  
Grup: A.  
Subgrup: A1.  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 3.084,85 euros (12 pagues).  
1.4. Funcions i tasques que s'han de desenvolupar:  
- Participar en campanyes de mesures experimentals amb radiòmetres i espectròmetres.  
- Desenvolupar i programar codi per a l'anàlisi de tendències de diferents variables obtingudes per satèl·lit en el context del canvi climàtic.  
- Anàlisi de resultats de les tendències observades.  
- Participar en la difusió de resultats.  
1.5. Objecte i Període: participació en campanyes experimentals, anàlisi de sèries temporals de paràmetres biofísics, i publicació d'articles científics.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada  
1.6. Requisits:  
1.6.1. Titulació: Doctorat en Física, o en Teledetecció, o titulació equivalent.  
1.6.2. Anglès: Certificat de nivell B2 o titulació equivalent.  
1.6.3. Valencià: Certificat de nivell C2 o titulació equivalent.  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Grau en Física.  
- Màster en Física Avançada o Màster en Teledetecció.  
- Experiència en calibrat i utilització de radiòmetres tèrmics.  
- Experiència en calibrat i utilització d'espectroradiòmetres tèrmics.  
  
- Experiència en campanyes de camp per al calibrat i la validació de sensors.  
- Experiència en campanyes internacionals d'intercalibració de radiòmetres tèrmics.  
- Experiència en l'anàlisi de dades de satèl·lit.  
- Experiència en l'anàlisi de tendències climàtiques.  
2.3. Participació en projectes de recerca competitius (fins a 15 punts):  
2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
Presidenta: Maria del Pilar Utrillas Esteban, professora del Departament de Física de la Terra i Termodinàmica.  
Vocal 1: Maria José Estrela Navarro, professora del Departament de Geografia.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: Domingo Martínez García, professor del Departament de Física Aplicada i Electromagnetisme.  
Secretària: M. Jesús Hernández Lucas, professora del Departament de Física de la Terra i Termodinàmica.  
  
4. Comissió avaluadora suplent  
President: Juan Carlos Jiménez Muñoz, professor del Departament de Física de la Terra i Termodinàmica.  
Vocal 1: Vicente Caselles Miralles, professor del Departament Física de la Terra i Termodinàmica.  
Vocal 2: Francisco Javier García Haro, professor del Departament de Física de la Terra i Termodinàmica.  
Vocal 3: M. Victoria Castillo Giménez, professora del Departament de Física Atòmica, Molecular i Nuclear.  
Secretària: Susana Planelles Mira, professora del Departament d'Astronomia i Astrofísica.  
  
Per a les comunicacions i qualsevol problema que puga sorgir, la comissió avaluadora té la seu en el Departament de Física de la Terra i Termodinàmica de la Facutat de Física de la Universitat de València.  
  
  
  
  
ANNEX II  
  
Projecte: «From bench to clinics: since the avant-garde treatments for ovarian and uterine-associate infertility to bioengineering technologies in productive medicine. CPI-24-178» Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital, (actualment: Conselleria d'Educació, Universitats i Ocupació), (CIPROM/2021/058) convocades per Resolució de 14 de setembre de 2021, a càrrec de la línia d'investigació: «From bench to clinics: since the avant-garde treatments for ovarian and uterine-associate infertility to bioengineering technologies in productive medicine».  
  
Oferta pública d'un lloc de treball d'investigador/a doctor/a sènior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a sènior.  
Grup: A.  
Subgrup: A1.  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 3.084,85 euros (12 pagues).  
1.4. Funcions i tasques que s'han de desenvolupar:  
- Identificació i validació de factors específics candidats secretats per les cèl·lules mare.  
- Administració de tractaments en models animals de mal ovàric (envelliment ovàric fisiològic i fallada ovàrica prematura induït per quimioteràpia).  
- Realització d'encreuaments successius per a avaluar la fertilitat a llarg termini.  
- Sacrifici i processament de mostres per a avaluació de teixit ovàric, reserva/desenvolupament fol·licular i qualitat ovocitària.  
- Participació en l'anàlisi estadística i interpretació dels resultats clínics, proteòmics i transcriptòmics de l'assaig clínic de la tècnica ASCOT en quatre passos en pacients amb fallada ovàrica prematura.  
  
1.5. Objecte i Període: preservació de la fertilitat i medicina reproductiva.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.6. Requisits:  
1.6.1. Titulació: Doctorat en Biotecnologia, o en Biologia, o en Ciències de la Vida o titulació equivalent.  
1.6.2. Anglès: Certificat de nivell B2 o titulació equivalent.  
1.6.3. Acreditació professional de categoria A,B,C,D, sobre animals utilitzats per a l'experimentació i altres fins científics del RD 1201/2005 (les funcions del qual apareixen reconegudes al RD 53/2013).  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Màster en Biologia Cel·lular, Molecular i Genètica.  
- Anàlisi estadística de dades i coneixements de R.  
- Experiència en tècniques de biologia molecular per a l'anàlisi d'expressió gènica i proteica: extracció d'RNA, PCR quantitativa, interpretació de resultats d'RNA seq.  
- Experiència en tècniques d'anàlisi proteica com a immunohistoquímica, immunofluorescència, Western blot, ELISA.  
- Interpretació de resultats de proteòmica.  
- Experiència en tècniques de microscòpia confocal i de cèl·lula viva.  
- Presentació de comunicacions orals o pòsters en congressos internacionals en l'àrea de la medicina reproductiva.  
- Publicacions en l'àrea de la medicina reproductiva com a primer autor.  
- Participació en projectes d'investigació relacionats amb els camps de la medicina reproductiva.  
- Experiència prèvia en el camp de la regeneració ovàrica i/o coneixements sobre la fisiologia i anatomia de l'ovari.  
- Premis científics i acadèmics.  
2.3. Participació en projectes d'investigació competitius (fins a 15 punts):  
2.3.1. Per cada any de participació acreditada com a membre de l'equip a temps complet en projectes d'investigació de convocatòries competitives del Pla Nacional d'R+D o programes autonòmics, s'assignen 3 punts.  
2.3.2. Per cada any de participació acreditada com a membre de l'equip en projectes d'investigació europeus, s'assignen 5 punts.  
  
2.4. Participació en activitats de transferència del coneixement (fins a 15 punts):  
2.4.1. Per cada any de participació acreditada com a membre de l'equip a temps complet en contractes i convenis per a realitzar projectes d'investigació, s'assignen 3 punts. En queden excloses les prestacions de serveis, assessories i activitats formatives.  
2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres d'investigació diferents del centre d'obtenció de la tesi doctoral (fins a 10 punts):  
2.5.1. Per cada any acreditat d'estada en unes altres universitats i centres d'investigació, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2. Per cada any acreditat d'estada en unes altres universitats i centres d'investigació, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
3. Comissió avaluadora titular  
President: Vicente Serra Serra, professor del Departament de Pediatria, Obstetrícia i Ginecologia.  
Vocal 1: José Alejandro Remohi Giménez, professor del Departament de Pediatria, Obstetrícia i Ginecologia.  
Vocal 2: Houda Berrada Ramdani, professora del Departament de Medicina Preventiva i Salut Pública, Ciéncies de l'Alimentació, Toxicologia i Medicina Legal.  
Vocal 3: Consuelo Borras Blasco, professora del Departament de Fisiologia.  
Secretària: María Jesús Sanz Ferrando, professora del Departament de Farmacologia.  
  
4. Comissió avaluadora suplent  
President: Antonio Pellicer Martinez, professor del Departament de Pediatria, Obstetrícia i Ginecologia.  
Vocal 1: José Bellver Pradas, professor del Departament de Pediatria, Obstetrícia i Ginecologia.  
Vocal 2: Manuel Mata Roig, professor del Departament de Patologia.  
Vocal 3: Aurora M. González Teruel, professora del Departament d'Història de la Ciència i Documentació.  
Secretària: Gloria Vicenta Segarra Irles, professora del Departament de Fisiologia.  
  
Per a les comunicacions i qualsevol problema que puga sorgir, la comissió avaluadora té la seu en Departament de Pediatria, Obstetrícia i Ginecologia de la Facultat de Medicina i Odontologia de la Universitat de València.  
  
ANNEX III  
  
Projecte: «JWST breakthrough in galaxy formation: mass build-up efficiency at cosmic dawn (SFEER). CPI-24-181», a càrrec de la línia d'investigació: «JWST breakthrough in galaxy formation: mass build-up efficiency at cosmic dawn (SFEER)».  
  
Oferta pública d'un lloc de treball d'investigador/a doctor/a sènior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a sènior.  
Grup: A.  
Subgrup: A1.  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 3.084,85 euros (12 pagues).  
1.4. Funcions i tasques que s'han de desenvolupar:  
- Cerca de galàxies a alt desplaçament al roig en cartografiats profunds en bandes òptiques i en l'infraroig pròxim, obtinguts tant des d'observatoris terrestres (VISTA, Subaru) com a espacials (JWST, HST, Spitzer, Euclid).  
- Anàlisis estadístiques de poblacions de galàxies a alt desplaçament al roig (LF, SMF).  
- Anàlisi de la relació entre l'evolució jeràrquica dels halos de matèria fosca i de la matèria bariònica en les galàxies hostes.  
- Anàlisi d'espectres fotomètrics i/o de JWST/NIRSpec de galàxies llunyanes, per a caracteritzar la seua massa, taxa de formació estel·lar, història de formació estel·lar, metalicitat i contingut en pols.  
1.5. Objecte i Període: cerca i caracterització de galàxies en l'Univers primerenc.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.6. Requisits:  
1.6.1. Titulació: Doctorat en Astronomia, o en Astrofísica, o titulació equivalent.  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Coneixement previ o experiència en anàlisi o modelització de cartografiats astronòmics.  
- Coneixement previ o experiència en anàlisi o modelització de poblacions estel·lars en galàxies a alt desplaçament al roig.  
- Experiència en anàlisi estadística de poblacions de galàxies (funcions de lluminositat i/o de massa estel·lar).  
2.3. Participació en projectes d'investigació competitius (fins a 15 punts):  
2.3.1. Per cada any de participació acreditada com a membre de l'equip a temps complet en projectes d'investigació de convocatòries competitives del Pla Nacional d'R+D o programes autonòmics, s'assignen 3 punts.  
2.3.2. Per cada any de participació acreditada com a membre de l'equip en projectes d'investigació europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1. Per cada any de participació acreditada com a membre de l'equip a temps complet en contractes i convenis per a realitzar projectes d'investigació, s'assignen 3 punts. En queden excloses les prestacions de serveis, assessories i activitats formatives.  
2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres d'investigació diferents del centre d'obtenció de la tesi doctoral (fins a 10 punts):  
2.5.1. Per cada any acreditat d'estada en unes altres universitats i centres d'investigació, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2. Per cada any acreditat d'estada en unes altres universitats i centres d'investigació, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
3. Comissió avaluadora titular  
President: Vicente Quilis Quilis, professor del Departament d'Astronomia i Astrofísica.  
Vocal 1: Mauro Stefanon, investigador del Departament d'Astronomia i Astrofísica.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: Susana Planelles Mira, professora del Departament d'Astronomia i Astrofísica.  
Secretària: Pascuala García Martínez, professora del Departament d'Òptica i Optometria i Ciències de la Visió.  
  
4. Comissió avaluadora suplent  
President: Vicent Josep Martínez García, professor del Departament d'Astronomia i Astrofísica.  
Vocal 1: Amelia Ortiz Gil, tècnica superior de suport a la investigació de la Unitat de Suport als Instituts de Paterna.  
Vocal 2: Francisco Javier Garciía Haro, professor del Departament de Física de la Terra i Termodinàmica.  
Vocal 3: M Victoria Castillo Giménez, professora del Departament de Física Atòmica, Molecular i Nuclear.  
Secretària: Gabriela Alejandra Barenboim Szuchman, professora del Departament de Física Teòrica.  
  
Per a les comunicacions i qualsevol problema que puga sorgir, la comissió avaluadora té la seu en el Departament d'Astronomia i Astrofísica de la Facultat de Física de la Universitat de València.  
  
  
  
ANNEX IV  
  
Projecte: «Conveni de col·laboració per al foment de la investigació en l'analítica de dades aplicades al bon govern i la rendició de comptes a la ciutat de València. CPI-24-185», a càrrec de la línia d'investigació: «Conveni de col·laboració per al foment de la investigació en l'analítica de dades aplicades al bon govern i la rendició de comptes a la ciutat de València».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A.  
Subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.618,75 euros (12 pagues).  
1.4. Funcions i tasques que s'han de desenvolupar:  
- Extracció i anàlisi de dades de text.  
- Investigació a l'estat de l'art en models d'Aprenentatge Profund per a classificació.  
- Desenvolupament de prototips de classificació de text.  
- Disseny d'APIs funcionals per a l'ús dels models.  
1.5. Objecte i Període: investigació en l'ús de models d'Aprenentatge Profund.  
El contracte està determinat per la durada de la línia d'investigació i la disponibilitat pressupostària.  
Una vegada finalitzada la durada d'aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d'investigació finançada.  
1.6. Requisits:  
1.6.1. Titulació: Grau en Matemàtiques, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.  
1.6.2. Anglés: Certificat nivell B2, o titulació equivalent.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim de 1,70 punts):  
3.8.5.0. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
1.8.6.3. Per cada publicació en revistes científiques no relacionades en les llistes esmentades en el punt anterior: 0,25 punts.  
9.0.6.4. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Coneixement de mètodes estadístics d'anàlisis de dades (Bootstrap).  
- Coneixement de llibreries d'Aprenentatge Profund en Python (Pytorch, Tensorflow, Keras).  
- Coneixement de llenguatges de programació Python, R i MATLAB.  
- Experiència en sistemes Linux.  
- Formació en Ciència de Dades.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Vicente González Millan, professor del Departament d'Enginyeria Electrònica.  
Vocal 1: Joan Vila Frances, professor del Departament d'Enginyeria Electrònica.  
Vocal 2: Jaume Segura Garcia, professor del Departament d'Informàtica.  
Vocal 3: Asunción Edith Navarro Anton, professora del Departament d'Enginyeria Electrònica.  
Secretària: Silvia Casans Berga, professora del Departament d'Enginyeria Electrònica.  
  
4. Comissió avaluadora suplent  
President: Enrique J. Sanchis Peris, professor del Departament d'Enginyeria Electrònica.  
Vocal 1: Emilio Soria Olivas, professor del Departament d'Enginyeria Electrònica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Carmen Botella Mascarell, professora del Departament d'Informàtica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu en el Departament d'Enginyeria Electrònica de l'Escola Tècnica Superior d'Enginyeria (ETSE), de la Universitat de València.